तेलंगाना मुद्दा : आंध्र प्रदेश में 48 घंटे का बंद  
तेलंगाना राष्ट्र समिति की अगुवाई में तेलंगाना संयुक्त संघर्षसमिति ने आंध्र प्रदेश में 48 घंटे के बंद का आयोजन किया है।
तेलंगाना राष्ट्र समिति की अगुवाई में तेलंगाना संयुक्त संघर्षसमिति ने आंध्र प्रदेश में 48 घंटे के बंद का आयोजन किया है। इसमें टीआरएस के साथ अलग तेलंगाना का समर्थन करने वाली तमाम पार्टियां शामिल हैं।   आंध्र प्रदेश में इस बंद को देखते हुए सरकार ने सुरक्षा व्यवस्था बेहद कड़ी कर दी है। टीआरएस के अध्यक्ष के चंद्रशेखर राव ने धमकी दी है कि अगर केंद्र ने अलग तेलंगाना राज्य के मामले पर और देरी की तो राज्य भर में आंदोलन तेज़ कर दिया जाएगा। साथ ही उन्होंने राज्यभर में बसों और ट्रेनों को रोकने की धमकी भी दी है। उन्होंने कहा कि अब अलग तेलंगाना राज्य को बनने से कोई नहीं रोक सकता क्योंकि इस मसले पर पार्टी लाइन से ऊपर उठकर तेलंगाना के सभी बड़े नेता साथ हैं।